
DECLARACIÓ RESPONSABLE DE LA PERSONA DIRECTORA DE TESI
Convocatòria personal investigador predoctoral de la UAB per al 2026 (PIP UAB)

Dades de la persona directora de tesi
Nom i cognoms_
DNI, NIF, NIE o passaport_ 
Dades de la persona candidata
Nom i cognoms_
DNI, NIF, NIE o passaport_ 

DECLARACIÓ RESPONSABLE
Com a persona directora de tesi em comprometo a:
Assumir les tasques de direcció, tutela i avaluació continuada de la tesi doctoral i les obligacions establertes a les bases reguladores i a la convocatòria vigent de la Convocatòria PIP UAB 2026 per a la contractació de personal investigador predoctoral en formació, en especial, les següents:
a. Planificar i orientar activament el projecte de recerca de la tesi per assegurar-ne el caràcter formador, original i innovador, potenciant la possible transferència de coneixement i l'impacte social, econòmic i científic de la recerca desenvolupada.
b. Supervisar el progrés i el seguiment del pla de treball i de les activitats formatives, i assegurar-ne la viabilitat i la coherència en relació amb les actuals línies de recerca i sortides professionals a les quals es vincula.
c. Proporcionar l'orientació, l'assistència professional i científica necessària i l'assessorament en el desenvolupament professional i en els diferents itineraris professionals o garantir que la persona investigadora tingui accés a aquest suport.
d. Potenciar les opcions de recerca interdisciplinàries i impulsar les oportunitats de treball en xarxa del personal investigador en formació, incloent-hi les relacions internacionals, dins i fora del món acadèmic.
e. Vetllar pel correcte seguiment dels termes que s'estableixen a aquesta convocatòria, i informar  de qualsevol incidència que es produeixi.
f. Complir amb els principis ètics fonamentals així com amb les bones pràctiques de recerca basades en els principis fonamentals de la integritat en la recerca.

